EH Bildu Nafarroa talde parlamentarioari atxikitako foru parlamentari Javier Arza Porras jaunak 11-24/PES-00061 galdera egin du, idatziz erantzun dakion, honako honi buruz:

* Zer unetan da familia elkartzeko guneak Nafarroako gizarte zerbitzuetako barruti guztietara hedatzeko prozesua? Zer irizpide erabiltzen dira erabakitzeko barruti batean familia elkartzeko gune bat ezarriko den ala ez? Zer datu eman dezake zure Departamentuak elkartzeko guneetara iristen diren kasuen kopuruari buruz, etxebizitza-eremuaren arabera?

Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak ematen dion informazioa:

Familia elkartzeko guneak gizarte zerbitzuetako askotariko barrutietara hedatzeko prozesua epaitegiek eta babes sistemak berak zerbitzu horretarako egindako eskaeren eskariaren arabera gauzatzen joan da. Azken hedapena babes sistemarako elkartzeko gune espezifiko bat sortzeko izan zen, bertan artatu ahal izateko babes neurria familia harrera duten adingabeen familia biologikoen topaketak. Eskariak (200 adingabe baino gehiago familia harreran) zerbitzu espezifiko bat sortzea eskatzen zuen, eta xede populazioaren gehiengoa Iruñean eta Iruñerrian zegoen.

Une honetan eskaera bat dago zerbitzu hori Lizarrako Barrutira hedatzeko. Eskariak nahikoa izan behar du zerbitzua efizientea izateko, kontuan hartuta funtzionatzeko gutxieneko langile kopuru bat behar duela: Familia esku-hartzeko 2 teknikari lanaldi osoan, koordinazioko % 25eko lanaldia, psikologiako % 25eko lanaldia (Tuterako eta Tafallako familia elkartzeko guneek gaur egun dituzten langileak dira).

Lizarrako epaitegietan artatzen diren prozeduren analisia eginen da, baloratzeko ea datorren urterako barruti horretara hedatzen ahal den.

Artatutakoen jatorrizko gizarte zerbitzuen barrutiari dagokionez, 2023an honako hau izan zen banaketa:

|  |  |
| --- | --- |
| Iparraldeko Barrutia | 43 |
| Iruñerriko Barrutia | 242 |
| Iruñeko Barrutia | 224 |
| Lizarrako Barrutia | 26 |
| Tafallako Barrutia | 103 |
| Tuterako Barrutia | 139 |
| Beste batzuk | 46 |
| GUZTIRA | 823 |

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko otsailaren 19an

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca